
A nők elleni diszkrimináció gazdaságtana

Kulcsszavak: nők elleni diszkrimináció, nemek közti szakadék, boldogságkutatás, kapcsolat vizsgálat
Dolgozatom két fontos és aktuális témakört dolgoz fel és kísérletet tesz ezek összekapcsolására. Elsőként, a nők elleni diszkrimináció jelenségét próbálom a számok világával és globális tendenciák feltárásával bemutatni. Majd, dolgozatom második felében hasonlóan, kísérletet teszek a boldogság jelenségének mélyebb megértésére. Megvizsgálom milyen módszertan alapján mérünk egy ilyen nehezen megfogható jelenséget, valamint erre a módszertanra támaszkodva megvizsgálom mit is mutatnak a globális tendenciák. 
Ezek után kísérletet teszek a két dimenzió összekapcsolására és megvizsgálom, hogy a nőket hátrányosan érintő nemek közötti egyenlőtlenség lassú de fokozatos mérséklődése milyen hatással van egy ország társadalmának elégedettségi szintjére. E kapcsolatvizsgálathoz lineáris regressziót alkalmazok. Az elemzést 10 éves eltolással végzem el, hogy mélyebb betekintést nyerhessünk a két jelenség együtt mozgását és kapcsolatát illetően. Elemzésemet korrelációs mátrixszal egészítem ki, mely a két jelenséget számszerűsítő mutatók közti kapcsolatot vizsgálja. A dolgozatomban bemutatott szakirodalom, illetve az elemzés eredményei alátámasztják mindkét téma fontosságát és relevanciáját. Habár, fontos megemlíteni, hogy kevés kutatás létezik egyenlőre, mely a két jelenség kapcsolatát vizsgálja, illetve maga a boldogság kutatás és a nemek közötti rést mérő kutatások is kiegészítésre és sokkal részletesebb elemzésre szorulnak (pl.: kultúraközi elemzések, …).



